LV Eiropas Savienības Oficiālais Vēstnesis L 147/3

KOMISIJAS REGULA (ES) 2015/896

(2015. gada 11. jūnijs),

ar kuru attiecībā uz Trichoderma polysporum celma IMI 206039, Trichoderma asperellum (agrāk T. harzianum) celmu ICC012, T25 un TV1, Trichoderma atroviride (agrāk T. harzianum) celmu IMI 206040 un T11, Trichoderma harzianum celmu T-22 un ITEM 908, Trichoderma gamsii (agrāk T. viride) celma ICC080, Trichoderma asperellum (celma T34), Trichoderma atroviride celma I-1237, geraniola, timola, saharozes, dzelzs (III) sulfāta, dzelzs (II) sulfāta un folskābes maksimālajiem atlieku līmeņiem konkrētos produktos vai uz tiem groza Eiropas Parlamenta un Padomes Regulas (EK) Nr. 396/2005 IV pielikumu

(Dokuments attiecas uz EEZ)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes 2005. gada 23. februāra Regulu (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (1), un jo īpaši tās 5. panta 1. punktu,

tā kā:

(1) Attiecībā uz Trichoderma polysporum celmu IMI 206039, Trichoderma asperellum (agrāk T. harzianum) celmiem ICC012, T25 un TV1, Trichoderma atroviride (agrāk T. harzianum) celmiem IMI 206040 un T11, Trichoderma harzianum celmiem T-22 un ITEM 908, Trichoderma gamsii (agrāk T. viride) celmu ICC080, Trichoderma asperellum (celmu T34), Trichoderma atroviride celmu I-1237, saharozi, geraniolu un timolu netika noteikti konkrēti MAL, kā arī minētās vielas netika iekļautas Regulas (EK) Nr. 396/2005 IV pielikumā, tādējādi tām piemēro minētās regulas 18. panta 1. punkta b) apakšpunktā noteikto noklusējuma vērtību – 0,01 mg/kg. Dzelzs (III) sulfāts, dzelzs (II) sulfāts un folskābe ir iekļauti Regulas (EK) Nr. 396/2005 IV pielikumā.

(2) Attiecībā uz Trichoderma polysporum celmu IMI 206039 (2), Trichoderma asperellum (agrāk T. harzianum) celmiem ICC012, T25 un TV1 (3) , Trichoderma atroviride (agrāk T. harzianum) celmiem IMI 206040 un T11 (4), Trichoderma harzianum celmiem T-22 un ITEM 908 (5), Trichoderma gamsii (agrāk T. viride) celmu ICC080 (6), Trichoderma asperellum (celmu T34) (7) un Trichoderma atroviride celmu I-1237 (8) Eiropas Pārtikas nekaitīguma iestāde (turpmāk “Iestāde”) nevarēja izdarīt secinājumus attiecībā uz tāda riska novērtējumu, kāds patērētājiem rodas, uzņemot minētās vielas ar uzturu, jo daļa informācijas nebija pieejama un riska pārvaldītājiem vajadzēja veikt padziļinātu izskatīšanu. Šāda padziļināta izskatīšana tika atspoguļota attiecīgajos pārskatīšanas ziņojumos (9), kuros secināts, ka minētās vielas nav patogēnas cilvēkiem un nav paredzams, ka tās varētu radīt cilvēku veselībai būtiskus toksīnus. Ņemot vērā minētos secinājumus, Komisija uzskata, ka minētās vielas būtu lietderīgi iekļaut Regulas (EK) Nr. 396/2005 IV pielikumā.

(3) Attiecībā uz timolu (10) Iestāde nevarēja izdarīt secinājumus par tāda riska novērtējumu, kāds patērētājiem rodas, uzņemot minētās vielas ar uzturu, jo daļa informācijas nebija pieejama, un saskaņā ar Komisijas Īstenošanas regulu (ES) Nr. 568/2013 (11) viela tika apstiprināta ar nosacījumu, ka jāiesniedz apstiprinoša informācija. Dabiskas izcelsmes timols ir sastopams augos. Ņemot vērā minēto, tiek uzskatīta par lietderīgu šīs vielas iekļaušana Regulas (EK) Nr. 396/2005 IV pielikumā uz laiku, kamēr Iestāde nav iesniegusi pamatotu atzinumu saskaņā ar 12. panta 1. punktu.

(4) Attiecībā uz geraniolu (12) Iestāde nevarēja izdarīt secinājumus par tāda riska novērtējumu, kāds patērētājiem rodas, uzņemot minētās vielas ar uzturu, jo daļa informācijas nebija pieejama, un saskaņā ar Komisijas Īstenošanas regulu (ES) Nr. 570/2013 (13) viela tika apstiprināta ar nosacījumu, ka jāiesniedz apstiprinoša informācija. Dabiskas izcelsmes geraniols ir sastopams augos. Ņemot vērā minēto, tiek uzskatīta par lietderīgu šīs vielas iekļaušana Regulas (EK) Nr. 396/2005 IV pielikumā uz laiku, kamēr Iestāde nav iesniegusi pamatotu atzinumu saskaņā ar 12. panta 1. punktu.

(5) Saharoze ir apstiprināta kā pamatviela saskaņā ar Eiropas Parlamenta un Padomes Regulu (EK) Nr. 1107/2009 (14). Ņemot vērā Komisijas Īstenošanas regulu (ES) Nr. 916/2014 (15), Komisija uzskata, ka ir lietderīgi iekļaut minēto vielu Regulas (EK) Nr. 396/2005 IV pielikumā.

(6) Dzelzs (III) sulfāts nav darbīgā viela saskaņā ar Regulu (EK) Nr. 1107/2009. Tādējādi minētā viela neietilpst Regulas (EK) Nr. 396/2005 darbības jomā. Ņemot vērā minēto, tiek uzskatīts par lietderīgu svītrot šo vielu no Regulas (EK) Nr. 396/2005 IV pielikuma.

(7) Komisijas Lēmums 2007/442/EK (16) paredz, ka folskābe netiek iekļauta Padomes Direktīvas 91/414/EEK (17) I pielikumā. Regulas (EK) Nr. 396/2005 12. pants uz folskābi neattiecas, tāpēc būtu lietderīgi pēc ieraksta par folskābi svītrot 1. zemsvītras piezīmi, kurā ir atsauce uz minēto nosacījumu.

(8) Dzelzs (II) sulfāts un folskābe ir uztura bagātinātāji saskaņā ar Eiropas Parlamenta un Padomes Direktīvu 2002/46/EK (18). Citas IV pielikumā minētās vielas ir pārtikas piedevas vai aromatizētāji. Ņemot vērā minēto, ir lietderīgi grozīt 2. zemsvītras piezīmes formulējumu, plašāk atsaucoties uz citiem konkrētajiem pārtikas aprites un dzīvnieku barības tiesību aktiem.

(9) Pamatojoties uz Iestādes secinājumu un ņemot vērā ar izskatāmo jautājumu saistītos faktorus, attiecīgie MAL grozījumi atbilst Regulas (EK) Nr. 396/2005 5. panta 1. punkta un 14. panta 2. punkta attiecīgajām prasībām.

(10) Tāpēc būtu attiecīgi jāgroza Regula (EK) Nr. 396/2005.

(11) Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

IR PIEŅĒMUSI ŠO REGULU.

1. pants

Regulas (EK) Nr. 396/2005 IV pielikumu groza saskaņā ar šīs regulas pielikumu.

2. pants

Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs. Briselē, 2015. gada 11. jūnijā Komisijas vārdā – priekšsēdētājs Jean-Claude JUNCKER

(1) OV L 70, 16.3.2005., 1. lpp.

(2) Eiropas Pārtikas nekaitīguma iestāde; Conclusion on the peer review of the pesticide risk assessment of the active substance Trichoderma polysporum strain IMI 206039. EFSA Journal 2013;11(1):3035. [38. lpp.] doi:10.2903/j.efsa.2013.3035.

(3) Eiropas Pārtikas nekaitīguma iestāde; Conclusion on the peer review of the pesticide risk assessment of the active substance Trichoderma asperellum strains ICC012, T25 and TV1. EFSA Journal 2013;11(1):3036. [61. lpp.] doi:10.2903/j.efsa.2013.3036.

(4) Eiropas Pārtikas nekaitīguma iestāde; Conclusion on the peer review of the pesticide risk assessment of the active substance Trichoderma atroviride strains IMI-206040 and T11. EFSA Journal 2013;11(1):3056. [29. lpp.] doi:10.2903/j.efsa.2013.3056.

(5) Eiropas Pārtikas nekaitīguma iestāde, 2013; Conclusion on the peer review of the pesticide risk assessment of the active substance Trichoderma harzianum Rifai strains T-22 and ITEM-908. EFSA Journal 2013;11(10):3055, [47. lpp.], doi:10.2903/j.efsa.2013.3055.

(6) Eiropas Pārtikas nekaitīguma iestāde; Conclusion on the peer review of the pesticide risk assessment of the active substance Trichoderma gamsii ICC080. EFSA Journal 2013;11(1):3062. [29. lpp.] doi:10.2903/j.efsa.2013.3062.

(7) Eiropas Pārtikas nekaitīguma iestāde; Conclusion on the peer review of the pesticide risk assessment of the active substance Trichoderma asperellum strain T34. EFSA Journal 2012;10(5):2666. [37. lpp.] doi:10.2903/j.efsa.2012.2666.

(8) Eiropas Pārtikas nekaitīguma iestāde; Conclusion on the peer review of the pesticide risk assessment of the active substance [Trichoderma atroviride strain I-1237.]. EFSA Journal 2012;10(10):2706. [33. lpp.] doi:10.2903/j.efsa.2012.2706.

(9)

— Pārskata ziņojums par darbīgo vielu Trichoderma polysporum IMI 206039, kas tika pabeigts Pārtikas aprites un dzīvnieku veselības pastāvīgās komitejas 2008. gada 11. jūlija sanāksmē, paredzot Trichoderma polysporum IMI 206039 iekļaušanu Direktīvas 91/414/EEK I pielikumā. SANCO/1867/08; 6. redakcija, 2014. gada 11. jūlijs.

— Pārskata ziņojums par darbīgo vielu Trichoderma asperellum (agrāk T. harzianum) ICC012, kas tika pabeigts Pārtikas aprites un dzīvnieku veselības pastāvīgās komitejas 2008. gada 11. jūlija sanāksmē, paredzot Trichoderma asperellum (agrāk T. harzianum) ICC012 iekļaušanu Direktīvas 91/414/EEK I pielikumā. SANCO/1842/08; 5. redakcija, 2014. gada 11. jūlijs.

— Pārskata ziņojums par darbīgajām vielām Trichoderma gamsii ICC080 (agrāk Trichoderma viride celms ICC080), Trichoderma asperellum T25* (agrāk Trichoderma viride celms T-25) un Trichoderma asperellum TV1 (agrāk Trichoderma viride celms TV1), kas tika pabeigts Pārtikas aprites un dzīvnieku veselības pastāvīgās komitejas 2008. gada 11. jūlija sanāksmē, paredzot Trichoderma gamsii ICC080 (agrāk Trichoderma viride celms ICC080), Trichoderma asperellum T25* (agrāk Trichoderma viride celms T-25) un Trichoderma asperellum TV1 (agrāk Trichoderma viride celms TV1) iekļaušanu Direktīvas 91/414/EEK I pielikumā. SANCO/1868/08; 6. redakcija, 2014. gada 11. jūlijs.

— Pārskata ziņojums par darbīgo vielu Trichoderma atroviride IMI 206040 (agrāk T. harzianum IMI 206040), kas tika pabeigts Pārtikas aprites un dzīvnieku veselības pastāvīgās komitejas 2008. gada 11. jūlija sanāksmē, paredzot Trichoderma atroviride IMI 206040 (agrāk T. harzianum IMI 206040) iekļaušanu Direktīvas 91/414/EEK I pielikumā. SANCO/1866/08; 6. redakcija, 2014. gada 11. jūlijs.

— Pārskata ziņojums par darbīgo vielu Trichoderma atroviride (agrāk T. harzianum) T-11, kas tika pabeigts Pārtikas aprites un dzīvnieku veselības pastāvīgās komitejas 2008. gada 11. jūlija sanāksmē, paredzot Trichoderma atroviride (agrāk T. harzianum) T-11 iekļaušanu Direktīvas 91/414/EEK I pielikumā. SANCO/1841/08; 6. redakcija, 2014. gada 11. jūlijs.

— Pārskata ziņojums par darbīgo vielu Trichoderma harzianum T-22, kas tika pabeigts Pārtikas aprites un dzīvnieku veselības pastāvīgās komitejas 2008. gada 11. jūlija sanāksmē, paredzot Trichoderma harzianum T-22 iekļaušanu Direktīvas 91/414/EEK I pielikumā. SANCO/1839/08; 5. redakcija, 2014. gada 11. jūlijs.

— Pārskata ziņojums par darbīgo vielu Trichoderma harzianum ITEM 908, kas tika pabeigts Pārtikas aprites un dzīvnieku veselības pastāvīgās komitejas 2008. gada 11. jūlija sanāksmē, paredzot Trichoderma harzianum ITEM 908 iekļaušanu Direktīvas 91/414/EEK I pielikumā. SANCO/1840/08; 6. redakcija, 2014. gada 11. jūlijs.

— Pārskata ziņojums par darbīgo vielu Trichoderma asperellum T34, kas tika pabeigts Pārtikas aprites un dzīvnieku veselības pastāvīgās komitejas 2012. gada 20. novembra sanāksmē, paredzot Trichoderma asperellum T34 iekļaušanu Direktīvas 91/414/EEK I pielikumā. SANCO/12614/2012; 4. redakcija, 2012. gada 20. novembris.

— Pārskata ziņojums par darbīgās vielas Trichoderma atroviride celmu I-1237, kas tika pabeigts Pārtikas aprites un dzīvnieku veselības pastāvīgās komitejas 2012. gada 20. novembra sanāksmē, paredzot Trichoderma atroviride celma I-1237 iekļaušanu Direktīvas 91/414/EEK I pielikumā. SANCO/12620/2012; 4. redakcija, 2012. gada 20. novembris.

(10) Eiropas Pārtikas nekaitīguma iestāde; Conclusion on the peer review of the pesticide risk assessment of the active substance thymol. EFSA Journal 2012;10(11):2916. [43. lpp.] doi:10.2903/j.efsa.2012.2916.

(11) Komisijas 2013. gada 18. jūnija Īstenošanas regula (ES) Nr. 568/2013, ar ko apstiprina darbīgo vielu timolu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu (OV L 167, 19.6.2013., 33. lpp.).

(12) Eiropas Pārtikas nekaitīguma iestāde; Conclusion on the peer review of the pesticide risk assessment of the active substance geraniol. EFSA Journal 2012;10(11):2915. [44. lpp.] doi:10.2903/j.efsa.2012.2915.

(13) Komisijas 2013. gada 17. jūnija Īstenošanas regula (ES) Nr. 570/2013, ar ko apstiprina darbīgo vielu geraniolu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Īstenošanas Regulas (ES) Nr. 540/2011 pielikumu (OV L 168, 20.6.2013., 18. lpp.).

(14) Eiropas Parlamenta un Padomes 2009. gada 21. oktobra Regula (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (OV L 309, 24.11.2009., 1. lpp.).

(15) Komisijas 2014. gada 22. augusta Īstenošanas regula (ES) Nr. 916/2014, ar ko apstiprina pamatvielu saharozi saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu (OV L 251, 23.8.2014., 16. lpp.).

(16) Komisijas 2007. gada 21. jūnija Lēmums 2007/442/EK par atsevišķu darbīgo vielu neiekļaušanu Padomes Direktīvas 91/414/EEK I pielikumā un tādu augu aizsardzības līdzekļu atļauju atsaukšanu, kuros ir minētās vielas (OV L 166, 28.6.2007., 16. lpp.).

(17) Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

(18) Eiropas Parlamenta un Padomes 2002. gada 10. jūnija Direktīva 2002/46/EK par dalībvalstu tiesību aktu tuvināšanu attiecībā uz uztura bagātinātājiem (OV L 183, 12.7.2002., 51. lpp.).